Пи (буква)
Пи (главна буква Π, малка буква π) е 16-ата буква от гръцката азбука. В гръцката бройна система с тази буква се означава 80.

В съвременния гръцки език, последователността от буквите μπ се чете /b/, тъй като β се чете /v/.

Съществува и друг вариант на изписване на малката буква пи, приличаща на омега ϖ.

Главната буква Π се използва като символ за:
 Оператор за произведение в математиката

Малката буква π се използва като символ за:
 математическа константа π ≈ 3,14159, изразяваща отношението на дължината на окръжност към нейния диаметър
 елементарната частица пион в ядрената физика

Източници

Вижте също 
 П

Гръцки букви